24.2.2022 г.
BG
Официален вестник на Европейския съюз
C 88/103
Гъстота: Лозята са с минимална гъстота на засаждане от 5 000 растения на хектар.
Междуредието не може да превишава 2 m, а разстоянието между растенията в реда не може да е по-малко от 0,80 m.
Правила за резитба: Резитбата е задължителна.
Тя се извършва най-късно на етапа на разлистване на листата (етап 9 по Lorenz).
Резитбата на лозите става съобразно следните техники: — дълга резитба с две плодни пръчки на всяко рамо, резитба по метода двоен Гюйо или резитба от Médoc, при максимум 5 пъпки на плодна пръчка; — резитба по метода единичен Гюйо и смесен Гюйо, при максимум 7 пъпки на растение; — къса резитба, формировка ветрило с четири рамена или с два кордона, при максимум 12 пъпки на растение.
5.2.
Максимални добиви 1. 65 хектолитра от хектар
6.
Определен географски район Беритбата на гроздето, винификацията, производството и отлежаването на вината се извършват на територията на следните общини от департамент Gironde въз основа на официалния географски кодекс от 1 януари 2021 г.: Arcins, Arsac, Avensan, Bégadan, Blaignan-Prignac, Blanquefort, Castelnau-de-Médoc, Cissac-Médoc, Civrac-en-Médoc, Couquèques, Cussac-Fort-Médoc, Gaillan-en-Médoc, Grayan-et-l’Hôpital, Jau-Dignac-et-Loirac, Labarde, Lamarque, Lesparre-Médoc, Listrac-Médoc, Ludon-Médoc, Macau, Margaux-Cantenac, Moulis-en-Médoc, Naujac-sur-Mer, Ordonnac, Parempuyre, Pauillac, Le Pian-Médoc, Queyrac, Saint-Aubin-de-Médoc, Saint-Christoly-Médoc, SaintEstèphe, Saint-Germain-d’Esteuil, Saint-Julien-Beychevelle, Saint-Laurent-Médoc, Saint-Médard-en-Jalles, SaintSauveur, Saint-Seurin-de-Cadourne, Saint-Vivien-de-Médoc, Saint-Yzans-de-Médoc, Sainte-Hélène, Salaunes, Soulacsur-Mer, Soussans, Le Taillan-Médoc, Talais, Valeyrac, Vendays-Montalivet, Vensac, Le Verdon-sur-Mer и Vertheuil.
7.
Основни винени сортове грозде Cabernet franc N Cabernet Sauvignon N Carmenère N Cot N - Malbec Merlot N Petit Verdot N
8.
Описание на връзката или връзките Географският район на контролираното наименование за произход „Médoc“ е разположен в департамент Gironde на левия бряг на Гарона и на север от Бордо.
Тази лозаро-винарска част от полуострова на Médoc се простира на близо 80 km от север на юг и само на малко над десетина километра от изток на запад и обхваща 50 общини.
Речната фасада на региона Médoc се отличава с умерени сезонни промени и с премерено за атлантическия климат количество на валежите.
Въпреки че в резултат на северното разположение на географския район климатът е по-хладен от този в южната част на полуострова, преваляванията са по-малко.
Тези благоприятни за лозарството климатични фактори се дължат на терморегулаторната роля на Атлантическия океан на запад и на естуара Gironde на изток.
Океанският климат, съчетан някои години с ниско атмосферно налягане и дъждове през есента, или обратно — с топла и много слънчева късна есен, е причината за подчертания ефект на годината на реколтата.
В резултат на това лозарските пейзажи се характеризират с равнинен релеф (между 3 и 50 m надморска височина), ограничен на запад от гората, а на изток — от естуара Gironde.
От юг на север се редуват състоящи се от гравий заоблени била, засадени с лозови насаждения и ограничени с водни потоци („jalles“), и по-блатисти места, където не се отглеждат лозя.